PMIndiaData/PMIndiaSum huggingface dataset:
പ്രധാനമന്ത്രി  നരേന്ദ്ര മോദിയും യുഎസ് പ്രസിഡന്റ് ജോസഫ് ആര്‍ ബൈഡനും വെര്‍ച്വല്‍ കൂടിക്കാഴ്ച നടത്തി

പ്രധാനമന്ത്രി ശ്രീ നരേന്ദ്ര മോദിയും യുഎസ് പ്രസിഡന്റ് ജോസഫ് ആര്‍. ബൈഡനും ഇന്ന് വെര്‍ച്വല്‍ കൂടിക്കാഴ്ച നടത്തി. ഇന്ത്യ-യുഎസ് 2+2 മന്ത്രിതലസംഭാഷണത്തിനായി വാഷിങ്ടണ്‍ ഡിസിയിലുള്ള രാജ്യരക്ഷാ മന്ത്രി ശ്രീ രാജ്നാഥ് സിങ്ങും വിദേശകാര്യമന്ത്രി ഡോ. എസ്. ജയശങ്കറും വൈറ്റ് ഹൗസില്‍ നിന്ന് സംവാദത്തില്‍ പങ്കെടുത്തു. യുഎസ് പ്രതിരോധ സെക്രട്ടറി ലോയ്ഡ് ഓസ്റ്റിന്‍, സ്റ്റേറ്റ് സെക്രട്ടറി ആന്റണി ബ്ലിങ്കെന്‍ എന്നിവരും ഒപ്പമുണ്ടായിരുന്നു. കോവിഡ് മഹാമാരി, ആഗോള സാമ്പത്തികമേഖലയടെ പുനരുജ്ജീവനം, കാലാവസ്ഥാപ്രവര്‍ത്തനം, ദക്ഷിണേഷ്യയിലെയും ഇന്തോ-പസഫിക് മേഖലയിലെയും സമീപകാല സംഭവവികാസങ്ങള്‍, യുക്രെയ്നിലെ സ്ഥിതിഗതികള്‍ തുടങ്ങി നിരവധി പ്രാദേശിക, ആഗോള വിഷയങ്ങളില്‍ ഇരുനേതാക്കളും കാഴ്ചപ്പാടുകള്‍ പങ്കിട്ടു. ഉഭയകക്ഷിബന്ധത്തില്‍ കഴിഞ്ഞ കുറച്ചു വര്‍ഷങ്ങളില്‍ കൈവരിച്ച പുരോഗതിയും അവര്‍ വിലയിരുത്തി. ഇന്ത്യ-യുഎസ് സമഗ്ര ആഗോള നയപങ്കാളിത്തത്തിനു കൂടുതല്‍ കരുത്തുപകരുന്നത് ഇരുരാജ്യങ്ങള്‍ക്കും വലിയതോതില്‍ പ്രയോജനപ്പെടുമെന്നും ആഗോളസമാധാനത്തിനും സമൃദ്ധിക്കും സ്ഥിരതയ്ക്കുമായി കഴിയുന്നത്ര കാര്യങ്ങള്‍ ചെയ്യുമെന്നും ഇരുനേതാക്കളും വ്യക്തമാക്കി. –ND–
പ്രധാനമന്ത്രി ഹിമാചല്‍ പ്രദേശ് സന്ദര്‍ശിച്ചു, ബിലാസ്പൂരില്‍ എയിംസിന് തറക്കല്ലിട്ടു

പ്രധാനമന്ത്രി ശ്രീ.നരേന്ദ്ര മോദി ഇന്ന് ഹിമാചല്‍ പ്രദേശിലെ ബിലാസ്പൂര്‍ സന്ദര്‍ശിച്ചു. ബിലാസ്പൂരില്‍ ആള്‍ ഇന്ത്യ ഇന്‍സ്റ്റിറ്റ്യൂട്ട് ഓഫ് മെഡിക്കല്‍ സയന്‍സസിന് (എ.ഐ.ഐ.എം.എസ്) പ്രധാനമന്ത്രി തറക്കല്ലിട്ടു. 750 കിടക്കകളുള്ള ഈ ഹോസ്പിറ്റല്‍ ഏകദേശം 1350 കോടി രൂപ ചെലവിലാണ് നിര്‍മ്മിക്കുന്നത്. ആരോഗ്യ പരിരക്ഷയ്ക്കു പുറമെ ബിരുദ, ബിരുദാനന്തര തലത്തിലുള്ള മെഡിക്കല്‍ വിദ്യാഭ്യാസവും ഇന്‍സ്റ്റിറ്റ്യൂട്ട പ്രദാനം ചെയ്യും. നഴ്‌സിംഗ് കോഴ്‌സുമുണ്ടാകും. പ്രഥമിക ആഗോഗ്യ പരിരക്ഷയ്ക്കായുള്ള ഡിജിറ്റല്‍ നെര്‍വ് സെന്ററുകള്‍ ഉദ്ഘാടനം ചെയ്തുകൊണ്ട് പ്രധാനമന്ത്രി ഫലകം അനാച്ഛാദനം ചെയ്തു. ഉനയിലെ ഇന്ത്യന്‍ ഇന്‍സ്റ്റിറ്റ്യൂട്ട് ഓഫ് ഇന്‍ഫര്‍മേഷന്‍ ടെക്‌നോളജിയുടെ (ഐ.ഐ.ഐ.ടി) ശിലാസ്ഥാപനവും പ്രധാനമന്ത്രി നിര്‍വ്വഹിച്ചു. കാംഗ്രയിലെ കണ്ഡ്രോരിയില്‍ സ്റ്റീല്‍ അതോറിറ്റി ഓഫ് ഇന്ത്യ ലിമിറ്റഡിന്റെ സ്റ്റീല്‍ പ്രോസസിംഗ് യൂണിറ്റും ശ്രീ.നരേന്ദ്ര മോദി ഉദ്ഘാടനം ചെയ്തു.
ഹ്രസ്വകാല കാര്‍ഷിക വായ്പ നല്‍കാന്‍ പൊതുമേഖലാ, സ്വകാര്യമേഖലാ, സഹകരണ, പ്രാദേശിക ഗ്രാമീണ ബാങ്കുകള്‍ക്കും നബാഡിനും പലിശസഹായം

2016-17ല്‍ കര്‍ഷകര്‍ക്കു പലിശസഹായം നല്‍കുന്നതിനുള്ള പദ്ധതി പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകരിച്ചു. ഇതിനായി കേന്ദ്ര ഗവണ്‍മെന്റ് 18,276 കോടി രൂപ വകയിരുത്തി. ഇതിലൂടെ, കര്‍ഷകര്‍ക്ക് നാലു ശതമാനം പലിശ നിരക്കില്‍ പ്രതിവര്‍ഷം മൂന്നും ലക്ഷം രൂപ വരെ വായ്പ ലഭിക്കും. പദ്ധതിയുടെ സവിശേഷതകള്‍: എ) 2016-17ല്‍ കര്‍ഷകര്‍ക്കു ലഭിച്ച മൂന്നു ലക്ഷം രൂപ വരെയുള്ള ഹ്രസ്വകാല വിള വായ്പകള്‍ക്ക് അഞ്ചു ശതമാനം പലിശ സഹായം കേന്ദ്രഗവണ്‍മെന്റ് നല്‍കും. അതോടെ കര്‍ഷകര്‍ നല്‍കേണ്ടിവരുന്ന പലിശ നാലു ശതമാനം മാത്രമായിരിക്കും. യഥാസമയം അടയ്ക്കുന്നതില്‍ വീഴ്ച സംഭവിച്ച ഹ്രസ്വകാല വിള വായ്പകള്‍ക്കു രണ്ടു ശതമാനം പലിശസഹായം ലഭിക്കും. ബി) 2016-17ല്‍ പലിശസഹായമായി കേന്ദ്ര ഗവണ്‍മെന്റ് 18,276 കോടി രൂപ നല്‍കും. സി) കൊയ്ത്തു കഴിഞ്ഞു വിളസംഭരണത്തിനായി ഒന്‍പതു ശതമാനം പലിശയ്ക്കു വായ്പയെടുക്കേണ്ടിവരുന്ന ചെറുകിട, ഇടത്തരം കര്‍ഷകര്‍ക്ക് ആറു മാസം വരെ രണ്ടു ശതമാനം പലിശസഹായം ലഭിക്കും. ഇതിലൂടെ കര്‍ഷകല്‍ നല്‍കേണ്ട പലിശ ഏഴു ശതമാനമായി കുറയും. ഡി) പ്രകൃതിദുരന്തം തിരിച്ചടി സൃഷ്ടിച്ച കര്‍ഷകര്‍ക്ക് ആശ്വാസം പകരുന്നതിനായി, പുതുക്കിയ വായ്പാത്തുകയ്ക്ക് ആദ്യ വര്‍ഷം രണ്ടു ശതമാനം പലിശസഹായം ബാങ്കുകള്‍ക്കു നല്‍കും. ഇ) അഞ്ചു ശതമാനം പലിശസഹായത്തിന്റെ സ്ഥാനത്ത് രണ്ടു ശതമാനം പലിശസഹായമായിരിക്കും യഥാസമയം വായ്പ തിരിച്ചടയ്ക്കാന്‍ സാധിക്കാത്ത കര്‍ഷകര്‍ക്കു ലഭിക്കുക.
പഞ്ചാബ് ഗവണ്‍മെന്റിന് ഭൂമി തിരികെ നല്‍കും

പഞ്ചാബിലെ നഭയിലുള്ള സെന്‍ട്രല്‍ ഇന്‍സ്റ്റിറ്റ്യൂട്ട് ഫോര്‍ റിസര്‍ച്ച് ഓണ്‍ ബഫലോസ് (സിഐആര്‍ബി) ഉപ ക്യാംപസിലെ 72 ഏക്കര്‍ 3 മാര്‍ല സ്ഥലം പഞ്ചാബ് ഗവണ്‍മെന്റിന്റെ മൃഗസംരക്ഷണ വകുപ്പിന് പാട്ടമൊഴിവാക്കി തിരികെ നല്‍കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. പട്യാലയിലെ റൗണിയില്‍ അത്യാധുനിക കന്നുകാലി ഫാം രൂപീകരിക്കുന്നതിനായാണ് ഭൂമി തിരികെ നല്‍കുന്നത്. പഞ്ചാബ് ഗവണ്‍മെന്റിന്റെ ഉത്തരവു പ്രകാരമുള്ള അത്യാധുനിക കന്നുകാലി ഫാമിന്റെ നിര്‍മ്മാണം ത്വരിതഗതിയില്‍ നടക്കുകയാണ്. എന്നാല്‍ 300 കന്നുകാലികളെ പരിപാലിക്കുന്നതിന് ആവശ്യമായത്ര ഭൂമി ഫാമിന്റെ പക്കലില്ലാത്തതിനാല്‍ സിഐആര്‍ബിയ്ക്ക് പാട്ടത്തിനു നല്‍കിയ ഭൂമി പഞ്ചാബ് ഗവണ്‍മെന്റ് തിരികെ ചോദിക്കുകയായിരുന്നു.
രക്ഷാബന്ധന്‍ വേളയില്‍ സ്ത്രീകളും കുട്ടികളും പ്രധാനമന്ത്രിയെ രാഖി അണിയിച്ചു

രക്ഷാബന്ധനോടനുബന്ധിച്ച് സമൂഹത്തിലെ വിവിധ വിഭാഗങ്ങളില്‍പ്പെട്ട വനിതകളും കുട്ടികളും പ്രധാനമന്ത്രി ശ്രീ. നരേന്ദ്ര മോദിയെ അദ്ദേഹത്തിന്റെ വസതിയില്‍ സന്ദര്‍ശിച്ചു. പ്രധാനമന്ത്രിയുടെ കണങ്കയ്യില്‍ അവര്‍ രാഖി അണിയിച്ചു. കുട്ടികളെ ആശീര്‍വദിച്ച പ്രധാനമന്ത്രി, ഏവര്‍ക്കും രക്ഷാബന്ധന്‍ ആശംസകളും നേര്‍ന്നു.
റുപേ ഡെബിറ്റ് കാര്‍ഡുകളും കുറഞ്ഞ മൂല്യമുള്ള ബിം-യു.പി.ഐ ഇടപാടുകളും (പി.2എം) പ്രോത്സാഹിപ്പിക്കുന്നനായുള്ള പ്രോത്സാഹന ആനുകൂല്യ പദ്ധതിക്ക് മന്ത്രിസഭയുടെ അംഗീകാരം

രാജ്യത്ത് റുപേയ് ഡെബിറ്റ് കാര്‍ഡുകളും കുറഞ്ഞ മൂല്യമുള്ള (2,000 രൂപ വരെ)യുള്ള ബിം-യു.പി.ഐ ഇടപാടുകളും (വ്യക്തികളില്‍ നിന്ന് വ്യാപാരികളിലേക്ക് -പി 2 എം) പ്രോത്സാഹിപ്പിക്കുന്നതിനായുള്ള ആനുകൂല്യ പ്രോത്സാഹന പദ്ധതിക്ക് ഇന്ന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. പദ്ധതിക്ക് കീഴില്‍, റുപേ ഡെബിറ്റ് കാര്‍ഡുകളിലൂടെയും കുറഞ്ഞ മൂല്യമുള്ള ബീംയു.പി.ഐ പേയ്‌മെന്റുകളിലൂടെയും നടത്തുന്ന ഇടപാടുകളുടെ മൂല്യത്തിന്റെ (പി2എം) ശതമാനം (പി 2എം) അത് ഏറ്റെടുക്കുന്ന ബാങ്കുകള്‍ക്ക് പ്രോത്സാഹനമായി ഗവണ്‍മെന്റ് നല്‍കും. 2021 ഏപ്രില്‍ ഒന്നുമുതല്‍ ഒരു വര്‍ഷത്തേക്ക് 1,300 കോടി രൂപയാണ് ഇതിനുള്ള സാമ്പത്തികവിഹിതമായി കണക്കാക്കിയിരിക്കുന്നത്. ശക്തമായ ഡിജിറ്റല്‍ ഇടപാട് പരിസ്ഥിതി കെട്ടിപ്പടുക്കുന്നതിനും ജനസംഖ്യയുടെ എല്ലാ മേഖലകളിലും ജനവിഭാഗങ്ങളിലുടനീളമവും റുപേയ് ഡെബിറ്റ് കാര്‍ഡ്, ബിംയു.പി.ഐ ഡിജിറ്റല്‍ ഇടപാടുകള്‍ എന്നിവ പ്രോത്സാഹിപ്പിക്കുന്നതിനും രാജ്യത്തെ ഡിജിറ്റല്‍ പേയ്‌മെന്റുകള്‍ കൂടുതല്‍ ആഴത്തിലാക്കുന്നതിനും ആര്‍ജ്ജിത ബാങ്കുകളെ ഈ പദ്ധതി സഹായിക്കും. ഔപചാരിക ബാങ്കിംഗ്, ധനകാര്യ സംവിധാനത്തിന് പുറത്തുള്ള, ബാങ്കിംഗ് മേഖലയുമായി ബന്ധമില്ലാത്ത, പാര്‍ശ്വവല്‍ക്കരിക്കപ്പെട്ട ജനവിഭാഗങ്ങള്‍ക്ക് ഡിജിറ്റല്‍ ഇടപാടുകളില്‍ ഏര്‍പ്പെടാനും ഇത് സഹായിക്കും. ഇന്ന് ലോകത്തിലെ ഏറ്റവും കാര്യക്ഷമമായ പേയ്‌മെന്റ് വിപണികളിലൊന്നാണ് ഇന്ത്യ . കേന്ദ്ര ഗവണ്‍മെന്റിന്റെ മുന്‍കൈകളുടെയും ഡിജിറ്റല്‍ പേയ്‌മെന്റ് പരിസ്ഥിതിയിലെ വിവിധ വിഭാഗക്കാരുടെ നൂതനാശയങ്ങളുടെയും ഫലമാണ്. ഈ അഭിവൃദ്ധി. ഫിന്‍ടെക് മേഖലയില്‍ ഗവേഷണത്തിനും വികസനത്തിനും നവീകരണത്തിനും ഈ പദ്ധതി കൂടുതല്‍ ഉത്തേജനം നല്‍കുകയും കൂടാതെ രാജ്യത്തിലെ വിവിധ ഭാഗങ്ങളില്‍ ഡിജിറ്റല്‍ ഇടപാടുകള്‍ കൂടുതല്‍ ആഴത്തിലാക്കാന്‍ ഗവണ്‍മെന്റിനെ സഹായിക്കുകയും ചെയ്യും. പശ്ചാത്തലം: രാജ്യത്തെ ഡിജിറ്റല്‍ ഇടപാടുകള്‍ക്ക് കൂടുതല്‍ ഉത്തേജനം നല്‍കുന്നതിനായി ഗവണ്‍മെന്റിന്റെ ബജറ്റ് പ്രഖ്യാപനങ്ങള്‍ക്ക് (സാമ്പത്തികവര്‍ഷം 2021-22) അനുസൃതമായാണ് പദ്ധതി ആവിഷ്‌കരിച്ചിരിക്കുന്നത്.
അഞ്ചാറില്‍ എല്‍.എന്‍.ജി. ടെര്‍മിനലും പൈപ്പ്‌ലൈന്‍ പദ്ധതികളും പ്രധാനമന്ത്രി ഉദ്ഘാടനം ചെയ്തു

അഞ്ചാറില്‍ മുന്ദ്ര എല്‍.എന്‍.ജി. ടെര്‍മിനലും അഞ്ചാര്‍-മുന്ദ്ര പൈപ്പ്‌ലൈന്‍ പദ്ധതിയും പാലന്‍പൂര്‍-പാലി-ബാര്‍മര്‍ പൈപ്പ്‌ലൈന്‍ പദ്ധതിയും പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്തു. തനിക്കു കച്ചില്‍നിന്നു ലഭിക്കുന്ന സ്‌നഹം സമാനതകളില്ലാത്തതാണെന്നു ചടങ്ങില്‍ പ്രസംഗിക്കവേ പ്രധാനമന്ത്രി പറഞ്ഞു. കഴിഞ്ഞ 20 വര്‍ഷത്തിനിടെ കച്ച് മേഖലയില്‍ ഉണ്ടായിട്ടുള്ള വികസനപ്രവര്‍ത്തനങ്ങളെ അദ്ദേഹം ശ്ലാഘിച്ചു. ഇന്നത്തെ പരിപാടികളില്‍ ഏറ്റവും പ്രധാനം എല്‍.എന്‍.ജി. ടെര്‍മിനല്‍ ഉദ്ഘാടനമാണെന്നു പ്രധാനമന്ത്രി വ്യക്തമാക്കി. മൂന്ന് എല്‍.എന്‍.ജി. ടെര്‍മിനലുകള്‍ ഉദ്ഘാടനം ചെയ്യാന്‍ സാധിച്ചതു ഭാഗ്യമായി കരുതുന്നുവെന്ന് അദ്ദേഹം പറഞ്ഞു. ഗുജറാത്തിന് ആദ്യ എല്‍.എന്‍.ജി. ടെര്‍മിനല്‍ ലഭിച്ചപ്പോള്‍ ജനങ്ങള്‍ അദ്ഭുതപ്പെട്ടുപോയിരുന്നു എന്നു ശ്രീ. നരേന്ദ്ര മോദി ഓര്‍മിപ്പിച്ചു. എന്നാല്‍, ഇപ്പോള്‍ സംസ്ഥാനത്തെ നാലാമത്തെ എല്‍.എന്‍.ജി. ടെര്‍മിനലിന്റെ ഉദ്ഘാടനമാണു നടക്കാന്‍ പോകുന്നതെന്ന് അദ്ദേഹം കൂട്ടിച്ചേര്‍ത്തു. ഗുജറാത്ത് രാഷ്ട്രത്തിന്റെ എല്‍.എന്‍.ജി. ഹബ് ആയി മാറുകയാണെന്നും ഇതില്‍ ഓരോ ഗുജറാത്തിക്കും അഭിമാനിക്കാമെന്നും പ്രധാനമന്ത്രി പറഞ്ഞു. ഒരു രാജ്യത്തിന്റെ വളര്‍ച്ചയ്ക്ക് ഏറ്റവും ആവശ്യം കരുത്തുറ്റ ഊര്‍ജമേഖലയാണെന്നും ഊര്‍ജസമ്പത്തില്ലാതെ നമുക്കു ദാരിദ്ര്യം ഇല്ലാതാക്കാന്‍ സാധിക്കില്ലെന്നും അദ്ദേഹം വ്യക്തമാക്കി. ജനങ്ങളുടെ പ്രതീക്ഷകള്‍ വര്‍ധിക്കുകയാണെന്നും പരമ്പരാഗത അടിസ്ഥാന സൗകര്യങ്ങള്‍ക്കൊപ്പം അവര്‍ ഐ-വേകളും ഗ്യാസ് ഗ്രിഡുകളും ജല ഗ്രിഡുകളും ഓപ്റ്റിക്കല്‍ ഫൈബര്‍ ശൃംഖലകളും ആഗ്രഹിക്കുന്നുവെന്നും പ്രധാനമന്ത്രി പറഞ്ഞു. വിനോദസഞ്ചാര രംഗത്തു വളരെയധികം അവസരങ്ങള്‍ ഉണ്ടെന്നും ലോകം മുഴുവന്‍ ഇന്ത്യ സന്ദര്‍ശിക്കാന്‍ ഇഷ്ടപ്പെടുന്നുവെന്നും അദ്ദേഹം വെളിപ്പെടുത്തി. കച്ചിലെ വൈറ്റ് റാന്‍ ലോകത്താകമാനമുള്ളവരുടെ ശ്രദ്ധാകേന്ദ്രമായി മാറിയതെങ്ങനെ എന്നു നാം കണ്ടതാണെന്നു പ്രധാനമന്ത്രി ഓര്‍മിപ്പിച്ചു. വ്യോമഗതാഗതം ചെലവുകുറഞ്ഞതാക്കാനും കൂടുതല്‍ വിമാസ സര്‍വീസുകള്‍ യാഥാര്‍ഥ്യമാക്കാനംു കേന്ദ്ര ഗവണ്‍മെന്റ് കൈക്കൊണ്ടുവരുന്ന നടപടികള്‍ അദ്ദേഹം വിശദീകരിച്ചു. എല്ലാ ഗ്രാമങ്ങളും വൈദ്യുതീകരിക്കപ്പെട്ടുവെന്ന് ഉറപ്പാക്കാനും ഇന്ത്യയിലെ ഓരോ വീടും വൈദ്യുതീകരിക്കപ്പെട്ടു എന്നും ഉറപ്പാക്കാനും നടത്തിവരുന്ന ശ്രമങ്ങളെക്കുറിച്ചും പ്രധാനമന്ത്രി പറഞ്ഞു. ഇന്ത്യയിലെ സാധാരണ പൗരന്റെ ജീവിതത്തില്‍ ഗുണപരമായ മാറ്റം സൃഷ്ടിക്കാന്‍ നമുക്കു സാധിക്കണമെന്ന് അദ്ദേഹം കൂട്ടിച്ചേര്‍ത്തു.
അമേരിക്കന്‍ പ്രസിഡന്റ് ഇന്ത്യ സന്ദര്‍ശിക്കുന്നതില്‍ പ്രധാനമന്ത്രി സന്തോഷം പ്രകടിപ്പിച്ചു

2020 ഫെബ്രുവരി 24നും 25നും അമേരിക്കന്‍ പ്രസിഡന്റ് ഇന്ത്യ സന്ദര്‍ശിക്കുന്നതില്‍ പ്രധാനമന്ത്രി ശ്രീ. നരേന്ദ്ര മോദി സന്തോഷം പ്രകടിപ്പിച്ചു. ഈ സന്ദര്‍ശനം സവിശേഷമായിരിക്കുമെന്നും ഇരു രാജ്യങ്ങളും തമ്മിലുള്ള സൗഹൃദ ബന്ധം മെച്ചപ്പെടുത്തുന്നതിന് ഏറെ സഹായകമാകുമെന്നും അദ്ദേഹം പ്രസ്താവിച്ചു.
പാരാലിമ്പിക് ഗെയിംസിൽ സ്വർണ്ണ മെഡൽ നേടിയ ഷൂട്ടർ മനീഷ് നർവാളിനെ പ്രധാനമന്ത്രി അഭിനന്ദിച്ചു

ടോക്കിയോയിൽ നടക്കുന്ന പാരാലിമ്പിക് ഗെയിംസിൽ സ്വർണ്ണ മെഡൽ നേടിയ ഷൂട്ടർ മനീഷ് നർവാളിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "ടോക്കിയോ #പാരാലിമ്പിക്സിൽ നിന്നുള്ള മഹത്വം തുടരുന്നു. ചെറുപ്പക്കാരനും മികച്ച പ്രതിഭയുമായ മനീഷ് നർവാളിന്റെ മികച്ച നേട്ടം. ഇന്ത്യൻ കായികരംഗത്ത് ഒരു സ്വർണ്ണ മെഡൽ ഒരു പ്രത്യേക നിമിഷമാണ്. അദ്ദേഹത്തിന് അഭിനന്ദനങ്ങൾ. വരാനിരിക്കുന്ന കാലത്തിന് ആശംസകൾ.
സതീഷ് ഗുജറാളിന്റെ നിര്യാണത്തില്‍ പ്രധാനമന്ത്രി അനുശോചിച്ചു

സതീഷ് ഗുജ്‌റാളിന്റെ നിര്യാണത്തില്‍ പ്രധാനമന്ത്രി ശ്രീ നരേന്ദ്രമോദി അനുശോചിച്ചു. ”വിവിധ വിഷയങ്ങളില്‍ പാണ്ഡിത്യമുള്ളയാളും ബഹുമുഖ പ്രതിഭയുമായിരുന്നു സതീഷ് ഗുജ്‌റാള്‍ജി. സൃഷ്ടിപരതയും നിശ്ചയദാര്‍ഢ്യവും കൊണ്ട് പ്രതികൂല സാഹചര്യങ്ങള്‍ മറികടന്ന് അദ്ദേഹം പ്രശംസനേടിയിട്ടുണ്ട്. ബൗദ്ധികദാഹം അദ്ദേഹത്തെ വിശാലലോകത്തേയ്ക്ക് കൊണ്ടുപോയെങ്കിലും അദ്ദേഹം എപ്പോഴൂം തന്റെ വേരുകളില്‍ തന്നെ തുടര്‍ന്നിരുന്നു. അദ്ദേഹത്തിന്റെ നിര്യാണം ദുഖത്തിലാഴ്ത്തി. ഓം ശാന്തി”. പ്രധാനമന്ത്രി പറഞ്ഞു.
അനധികൃത കുടിയേറ്റക്കാരുടെ തിരിച്ച് വരവ് സംബന്ധിച്ച ധാരണാപത്രം

അനധികൃത കുടിയേറ്റക്കാരുടെ തിരിച്ച് വരവ് സംബന്ധിച്ച് ഇന്ത്യയും, ബ്രിട്ടണും, വടക്കന്‍ അയര്‍ലന്റും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. പ്രയോജനങ്ങള്‍ : നയതന്ത്ര പാസ്‌പോര്‍ട്ട് ഉള്ളവര്‍ക്ക് വിസാ രഹിത യാത്രയ്ക്കും, നിയമപരമായി ബ്രിട്ടണിലേയ്ക്ക് യാത്ര ചെയ്യുന്നവര്‍ക്ക് ബ്രിട്ടീഷ് വിസാ ഭരണക്രമത്തിന്റെ ഉദാരവല്‍ക്കരണത്തിനും ധാരണാപത്രം വഴിയൊരുക്കും. മറ്റൊരു രാജ്യത്ത് നിയമപരമായ യാതൊരു അടിത്തറയും ഇല്ലെന്ന് പൗരത്വ പരിശോധന തൃപ്തികരമായി തെളിയുന്നവരുടെ തിരിച്ച് വരവ് ഇത് ഉറപ്പാക്കും. അനധികൃത താമസത്തിന് പിടിയിലാകുന്നവരെ ഒരു നിശ്ചിത സമയത്തിനുള്ളില്‍ സ്വന്തം നാട്ടിലെത്തിക്കുന്നതിനുള്ള നടപടി ക്രമങ്ങള്‍ സുഗമമാക്കാന്‍ ധാരണാപത്രം സഹായിക്കും.
ഷില്ലോംഗ് ചേംബർ ക്വയറിലെ  നീൽ നോങ്കിൻറിഹിന്റെ നിര്യാണത്തിൽ പ്രധാനമന്ത്രി അനുശോചിച്ചു

ഷില്ലോംഗ് ചേംബർ ക്വയറിന്റെ ഉപദേഷ്ടാവും കണ്ടക്ടറുമായ നീൽ നോങ്കിൻറിഹിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു: " നീൽ നോങ്കിൻറിഹ് ഷില്ലോംഗ് ചേംബർ ക്വയറിന്റെ മികച്ച ഉപദേഷ്ടാവായിരുന്നു. അത് ആഗോളതലത്തിൽ പ്രേക്ഷകരെ ആകർഷിച്ചു. അവരുടെ ചില മികച്ച പ്രകടനങ്ങൾക്ക് ഞാനും സാക്ഷ്യം വഹിച്ചിട്ടുണ്ട്. അദ്ദേഹം വളരെ വേഗം നമ്മെ വിട്ടുപോയി. അദ്ദേഹത്തിന്റെ സർഗ്ഗാത്മകത എന്നും ഓർമ്മിക്കപ്പെടും. അദ്ദേഹത്തിന്റെ കുടുംബത്തിനും ആരാധകരോടും അനുശോചനം രേഖപ്പെടുത്തുന്നു. ഒപ്പം അദ്ദേഹത്തിന്റെ ആത്‌മാവിന് നിത്യശാന്തി നേരുന്നു."
കരസേനാ ദിനത്തോടനുബന്ധിച്ച് പ്രധാനമന്ത്രി സര്‍ട്ടിഫിക്കറ്റുകള്‍ വിതരണം ചെയ്തു

ഇന്ത്യന്‍ സൈന്യത്തിലെ നൂതനാശയങ്ങളുടെ വക്താക്കളായ ഉദ്യോഗസ്ഥര്‍ക്ക് പ്രധാനമന്ത്രി ശ്രീ. നരേന്ദ്ര മോദി സര്‍ട്ടിഫിക്കറ്റുകള്‍ സമ്മാനിച്ചു. വാര്‍ത്താ വിനിമയം, ഭീകര വിരുദ്ധ പ്രവര്‍ത്തനങ്ങള്‍, അനുകരണം തുടങ്ങിയ മേഖലകളില്‍ അന്യൂനമായ നൂതനാശയങ്ങള്‍ വികസിപ്പിച്ചെടുത്ത ഓഫീസ്സറന്മാര്‍ക്കാണ് സര്‍ട്ടിഫിക്കറ്റുകള്‍ വിതരണം ചെയ്തത്. കരസേനാ ദിനത്തോടനുബന്ധിച്ച് കരസേനാമേധാവിയുടെ വസതിയില്‍ നടന്ന ”അറ്റ് ഹോം” പരിപാടിയിലാണ് ഈ സര്‍ട്ടിഫിക്കറ്റുകള്‍ സമ്മാനിച്ചത്. പ്രതിരോധ മന്ത്രി ശ്രീ.മനോഹര്‍ പാരീക്കറും സന്നിഹിതനായിരുന്നു. കരസേനാമേധാവിയുടെ സാന്നിദ്ധ്യത്തില്‍ ഉദ്യോഗസ്ഥര്‍ തങ്ങളുടെ നൂതനാശയങ്ങള്‍ പ്രധാനമന്ത്രിയ്ക്ക് വിശദീകരിച്ച് കൊടുത്തു.
സാമ്പത്തികബന്ധം മെച്ചപ്പെടുത്താന് ലക്ഷ്യമിട്ടു പ്രധാനമന്ത്രി സ്വിസ് സി.ഇ.ഒമാരുമായി ജനീവയില് ചര്ച്ച നടത്തി

വാണിജ്യം, സാങ്കേതികവിദ്യ, നൈപുണ്യവികസനം, പുനരുപയോഗിക്കാവുന്ന ഊര്ജം എന്നീ മേഖലകളില് സഹകരിക്കുന്നതു സംബന്ധിച്ചു സ്വിസ് പ്രസിഡന്റുമായി ചര്ച്ച നടത്തി. അഞ്ചു രാഷ്ട്രങ്ങള് സന്ദര്ശിക്കാനുള്ള വിദേശപര്യടനത്തിന്റെ മൂന്നാം ഘട്ടത്തില് പ്രധാനമന്ത്രി ശ്രീ. നരേന്ദ്ര മോദി സ്വിറ്റ്സര്ലന്റിലെ സി.ഇ.ഒമാരുമായി ചര്ച്ച നടത്തി. ജനീവയില് നടന്ന ചര്ച്ചയില് ഊന്നല് നല്കിയത് സാമ്പത്തികബന്ധം മെച്ചപ്പെടുത്തുന്നതിനാണ്. വിവിധ മേഖലകളിലെ സ്ഥാപനങ്ങളുടെ സി.ഇ.ഒമാര് സംബന്ധിച്ചു. എ.ബി.ബി., ലഫാര്ജ്, നൊവാര്ടിസ്, നെസ്ലേ, റിയെറ്റര്, റോഷ് തുടങ്ങിയ പ്രമുഖ സ്വിസ് കമ്പനികളുടെ പ്രതിനിധികള് പ്രധാനമന്ത്രിയെ കണ്ടു. ബിസിനസ് പ്രമുഖരെ അഭിസംബോധന ചെയ്ത പ്രധാനമന്ത്രി, ഇന്ത്യ വളര്ച്ചയിലേക്കു കുതിക്കുകയാണെന്നും വികസനത്തിന് ഇന്ത്യക്ക് എന്താണോ ആവശ്യം അതും അത്തരം കാര്യങ്ങളില് സ്വിറ്റ്സര്ലന്റിനുള്ള ശേഷിയും കൂടിച്ചേരുന്നതു ഗുണകരമാകുമെന്നും വ്യക്തമാക്കി. ഇരു രാജ്യങ്ങള്ക്കുമിടയിലുള്ള സാമ്പത്തികബന്ധം കരുത്തുറ്റതും സജീവവും ആണെന്നതില് സന്തോഷമുണ്ടെന്ന് അദ്ദേഹം പറഞ്ഞു. 125 കോടി ജനങ്ങളുള്ള ഒരു വിപണി മാത്രമല്ല ഇന്ത്യയെന്നും മറിച്ച് നൈപുണ്യവും വാണിജ്യപദ്ധതികളോടു തുറന്ന നിലപാടുള്ള ഗവണ്മെന്റും ഉള്ള രാജ്യമാണെന്നും ശ്രീ. മോദി ചൂണ്ടിക്കാട്ടി. ആഗോളനിലവാരമുള്ള ഉല്പാദനശേഷി ഇന്ത്യക്കു നേടിയെടുക്കേണ്ടതുണ്ടെന്നും അതിനു സ്വിസ് മാതൃകയില് നൈപുണ്യവികസനം അനിവാര്യമാണെന്നും അദ്ദേഹം പറഞ്ഞു. നേരത്തേ, സ്വിസ് പ്രസിഡന്റ് ഷ്നീഡര്-അമ്മനുമായി ചേര്ന്നു പ്രധാനമന്ത്രി ഇന്ത്യയും സ്വിറ്റ്സര്ലന്റുമായുള്ള ഉഭയകക്ഷി കരാറുകള് വിലയിരുത്തി. വാണിജ്യം, സാങ്കേതികവിദ്യ, നൈപുണ്യവികസനം, പുനരുപയോഗിക്കാവുന്ന ഊര്ജം തുടങ്ങിയ മേഖലകളില് സഹകരിച്ചു പ്രവര്ത്തിക്കുന്നതിനെക്കുറിച്ചും ചര്ച്ച ചെയ്തു. പൊതു പ്രതിജ്ഞാബദ്ധതകളും മൂല്യങ്ങളും ജനങ്ങള്ക്കിടയിലുള്ള ബന്ധങ്ങളും സാമ്പത്തികബന്ധങ്ങളും ഇന്ത്യ-സ്വിറ്റ്സര്ലന്റ് ബന്ധത്തെ വളര്ത്തുമെന്ന കാഴ്ചപ്പാട് പ്രധാനമന്ത്രി പങ്കുവെച്ചു. ഒരു കൂട്ടം ഇന്ത്യന് ശാസ്ത്രജ്ഞരും സേണിലെ വിദ്യാര്ഥികളും ജനീവയില് പ്രധാനമന്ത്രിയെ സന്ദര്ശിച്ചു.
പ്രധാനമന്ത്രി ഇന്ന് സിഖ് പ്രതിനിധി സംഘത്തെ അദ്ദേഹത്തിന്റെ വസതിയിൽ കണ്ടു

പ്രധാനമന്ത്രി ശ്രീ നരേന്ദ്ര മോദി ഇന്ന് 7 ലോക് കല്യാൺ മാർഗിലുള്ള അദ്ദേഹത്തിന്റെ വസതിയിൽ സിഖ് പ്രതിനിധി സംഘവുമായി കൂടിക്കാഴ്ച നടത്തി. പ്രധാനമന്ത്രിയുടെ ജന്മദിനത്തോടനുബന്ധിച്ച് ഡൽഹിയിലെ ഗുരുദ്വാര ശ്രീ ബാല സാഹിബ് ജി 'അഖണ്ഡ് പാത' സംഘടിപ്പിച്ചിരുന്നു. സെപ്തംബർ 15-ന് ആരംഭിച്ച 'അഖണ്ഡ പാഠ്' പ്രധാനമന്ത്രിയുടെ ജന്മദിനമായ സെപ്റ്റംബർ 17-ന് അവസാനിച്ചു. സിഖ് പ്രതിനിധി സംഘം പ്രധാനമന്ത്രിയെ സന്ദർശിക്കുകയും ഗുരുദ്വാരയിൽ നിന്നുള്ള പ്രസാദവും അനുഗ്രഹവും നൽകുകയും ചെയ്തു. കൂടിക്കാഴ്ചയിൽ സിഖ് പ്രതിനിധികൾ പഗഡി കെട്ടിയും സിറോപ സമ്മാനിച്ചും പ്രധാനമന്ത്രിയെ ആദരിച്ചു. പ്രധാനമന്ത്രിയുടെ ദീർഘായുസിനും നല്ല ആരോഗ്യത്തിനുമായി ഒരു പ്രാർത്ഥനയും നടത്തി. സിഖ് സമുദായത്തിന്റെ ബഹുമതിക്കും ക്ഷേമത്തിനുമായി പ്രധാനമന്ത്രി നടപ്പാക്കിയ സംരംഭങ്ങൾക്ക് പ്രതിനിധി സംഘം നന്ദി പറഞ്ഞു. ഡിസംബർ 26 "വീർ ബാൽ ദിവസ്" ആയി പ്രഖ്യാപിക്കുക, കർതാർപൂർ സാഹിബ് ഇടനാഴി വീണ്ടും തുറക്കുക, ഗുരുദ്വാരകൾ നടത്തുന്ന ലംഗറുകളുടെ ജിഎസ്ടി നീക്കം ചെയ്യുക, ഗുരു ഗ്രന്ഥ സാഹിബിന്റെ പകർപ്പുകൾ അഫ്ഗാനിസ്ഥാനിൽ നിന്ന് ഇന്ത്യയിലെത്തിയെന്ന് ഉറപ്പാക്കുക തുടങ്ങി പ്രധാനമന്ത്രി നടത്തിയ നിരവധി ശ്രമങ്ങൾ അവർ വിവരിച്ചു. സിഖ് പ്രതിനിധി സംഘത്തിൽ അഖിലേന്ത്യ കേന്ദ്രീയ ഗുരു സിംഗ് സഭയുടെ അധ്യക്ഷൻ ശ്രീ തർവീന്ദർ സിംഗ് മർവ , അഖിലേന്ത്യ കേന്ദ്രീയ ഗുരു സിംഗ് സഭയുടെ വർക്കിംഗ് പ്രസിഡന്റ് ശ്രീ വീർ സിംഗ്, കേന്ദ്രീയ ഗുരു സിംഗ് സഭയുടെ ഡൽഹി തലവൻ ശ്രീ നവീൻ സിംഗ് ഭണ്ഡാരി,തിലക് നഗർ ഗുരുദ്വാര സിംഗ് സഭയുടെ പ്രസിഡന്റ്, ശ്രീ ഹർബൻസ് സിംഗ്, ഗുരുദ്വാര സിംഗ് സഭയുടെ തലവൻ ശ്രീ രജീന്ദർ സിംഗ് എന്നിവരും ഉൾപ്പെട്ടിരുന്നു. –ND–
‘ജുഡീഷ്യല്‍ റിഫോംസ്- റീസെന്റ് ഗ്ലോബല്‍ ട്രെന്‍ഡ്‌സ്’ എന്ന പുസ്തകം ആദ്യപ്രതി രാഷ്ട്രപതിക്കു കൈമാറി പ്രധാനമന്ത്രി പ്രകാശിപ്പിച്ചു.

‘ജുഡീഷ്യല്‍ റിഫോംസ്- റീസെന്റ് ഗ്ലോബല്‍ ട്രെന്‍ഡ്‌സ്’ എന്ന പുസ്തകം ആദ്യപ്രതി രാഷ്ട്രപതി ശ്രീ. പ്രണബ് മുഖര്‍ജിക്കു കൈമാറി പ്രധാനമന്ത്രി ശ്രീ. നരേന്ദ്ര മോദി പ്രകാശിപ്പിച്ചു. സാങ്കേതികവിദ്യയില്‍ സംഭവിച്ചുകൊണ്ടിരിക്കുന്ന മാറ്റങ്ങള്‍ക്കും പരസ്പരബന്ധിത ആഗോള വ്യവസ്ഥയ്ക്കും ഒപ്പം നില്‍ക്കാന്‍ ഇന്ത്യക്കു സാധിക്കണമെന്നു ചടങ്ങില്‍ പ്രസംഗിക്കവേ പ്രധാനമന്ത്രി ചൂണ്ടിക്കാട്ടി. ആഗോളതലത്തില്‍ പ്രധാനപ്പെട്ട സ്ഥാനം വഹിക്കാനുള്ള അവസരം ഇന്ത്യക്ക് ഉണ്ടെന്ന് അദ്ദേഹം പറഞ്ഞു. ഇതു സാധ്യമാകണമെങ്കില്‍ അനുയോജ്യമായ നയങ്ങള്‍ രൂപീകരിച്ച് ഇത്തരം മാറ്റങ്ങളെ വേഗത്തില്‍ സ്വാംശീകരിക്കാന്‍ സാധിക്കണം. ഒരു ദിവസം ഒരു നിയമം എന്ന ക്രമത്തില്‍ നിയമങ്ങള്‍ പിന്‍വലിക്കുമെന്നു താന്‍ വാഗ്ദാനം നല്‍കിയിട്ടുണ്ടെന്നും ഇതുവരെ 1200 നിയമങ്ങള്‍ പിന്‍വലിച്ചുവെന്നും പ്രധാനമന്ത്രി വ്യക്തമാക്കി. ഫലപ്രദമായ ഭരണത്തിലൂടെ നീതിന്യായ കോടതികളുടെ ഭാരം കുറച്ചുകൊണ്ടുവരാന്‍ സാധിക്കുമെന്നും അദ്ദേഹം പറഞ്ഞു.
പ്രധാനമന്ത്രി പിഎം-കിസാൻ അടുത്ത ഗഡു ആഗസ്റ്റ് 9 ന് പുറത്തിറക്കും

പ്രധാനമന്ത്രി കിസാൻ സമ്മാൻ നിധി (പിഎം-കിസാൻ) പദ്ധതിയുടെ കീഴിലുള്ള സാമ്പത്തിക ആനുകൂല്യത്തിന്റെ അടുത്ത ഗഡു പ്രധാനമന്ത്രി ശ്രീ നരേന്ദ്ര മോദി 2021 ആഗസ്റ്റ് 9 ന് ഉച്ചയ്ക്ക് 12:30 ന് വീഡിയോ കോൺഫറൻസിംഗ് വഴി പ്രകാശനം ചെയ്യും. ഇത് 19,500 കോടി രൂപയിലധികം തുക 9.75 കോടിയിലധികം ഗുണഭോക്തൃ കർഷക കുടുംബങ്ങൾക്ക് കൈമാറാൻ പ്രാപ്തമാക്കും. പരിപാടിയിൽ കർഷക ഗുണഭോക്താക്കളുമായി സംവദിക്കുന്ന പ്രധാനമന്ത്രി, രാജ്യത്തോട്‌ അഭിസംബോധനയും ചെയ്യും. പിഎം-കിസാനെ കുറിച്ച് പിഎം-കിസാൻ പദ്ധതി പ്രകാരം, 6000/- രൂപയുടെ സാമ്പത്തിക ആനുകൂല്യം പ്രതിവർഷം അർഹതയുള്ള ഗുണഭോക്തൃ കർഷക കുടുംബങ്ങൾക്ക് നൽകുന്നു. 2000 രൂപ യുടെ നാല് പ്രതിമാസ തവണകളായി വീതം ഫണ്ട് നേരിട്ട് ഗുണഭോക്താക്കളുടെ ബാങ്ക് അക്കൗണ്ടുകളിലേക്ക് കൈമാറും. ഈ പദ്ധതിയിൽ, 1.38 ലക്ഷം കോടി രൂപ ഇതുവരെ കർഷക കുടുംബങ്ങൾക്ക് കൈമാറിയിട്ടുണ്ട്. കേന്ദ്ര കൃഷിമന്ത്രിയും ചടങ്ങിൽ പങ്കെടുക്കും.
സര്‍ദാര്‍ സരോവര്‍ അണക്കെട്ടിലെ ദീപാലങ്കാരം പ്രധാനമന്ത്രി ഉദ്ഘാടനം ചെയ്തു

സര്‍ദാര്‍ സരോവര്‍ അണക്കെട്ടിലെ ദീപാലങ്കാരം പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്തു. അദ്ദേഹം യൂനിറ്റി ഗ്ലോ ഗാര്‍ഡനില്‍ എല്ലാ യു.എന്‍. ഔദ്യോഗിക ഭാഷകളിലുമുള്ള ഏകതാ പ്രതിമയുടെ വെബ് സൈറ്റും കെവാദിയ മൊബൈല്‍ ആപ്പും ഉദ്ഘാടനം ചെയ്തു. പ്രധാനമന്ത്രി കള്ളിമുള്‍ച്ചെടി ഉദ്യാനം സന്ദര്‍ശിക്കുകയും ചെയ്തു. സര്‍ദാര്‍ സരോവര്‍ അണക്കെട്ടില്‍ ദീപാലങ്കാരം യൂനിറ്റി ഗ്ലോ ഗാര്‍ഡന്‍ ഇത് 3.61 ഏക്കര്‍ സ്ഥലത്തു പരന്നുകിടക്കുന്ന സവിശേഷമായ തീം പാര്‍ക്കാണ്. ഇതില്‍ മങ്ങിയ പ്രകാശമുള്ള ഒരു നിര ഇന്‍സ്റ്റലേഷനുകളും ഒപ്റ്റിക്കല്‍ ഇല്യൂഷനുകളും മറ്റുമുണ്ട്. നിശാ വിനോദ സഞ്ചാരത്തിന്റെ ആഹ്ലാദം അനുഭവിക്കുന്നതിനായി എല്ലാവരെയും പ്രധാനമന്ത്രി സ്വാഗതംചെയ്തു. കള്ളിമുള്‍ച്ചെടി ഉദ്യാനം 17 രാജ്യങ്ങളില്‍നിന്നായി 450 ദേശീയ, രാജ്യാന്തര ഇനങ്ങളോടുകൂടിയ വന്‍ ശില്‍പചാതുരിയുള്ള ഹരിതഗൃഹമാണ് ഇത്. 24 ഏക്കറിലേറെ സ്ഥലത്തായി 1.9 ലക്ഷം കള്ളിമുള്‍ച്ചെടികള്‍ ഉള്‍പ്പെടെ ആറു ലക്ഷം ചെടികള്‍ ഇതിലുണ്ട്.
ബിഎസ്എഫ്  സ്ഥാപക ദിനത്തിൽ പ്രധാനമന്ത്രി  അതിർത്തിരക്ഷാ  സേനാംഗങ്ങളെ  അഭിവാദ്യം ചെയ്തു

ബിഎസ്എഫിന്റെ രൂപീകരണ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ബിഎസ്എഫ് ജവാൻമാർക്കും അവരുടെ കുടുംബങ്ങൾക്കും ആശംസകൾ നേർന്നു. ഇന്ത്യയെ സംരക്ഷിച്ചുകൊണ്ട് നമ്മുടെ രാജ്യത്തെ ഏറ്റവും ഉത്സാഹത്തോടെ സേവിക്കുന്ന , അതിർത്തി രക്ഷാ സേനയുടെ മികച്ച ട്രാക്ക് റെക്കോർടിനെ പ്രധാനമന്ത്രി പ്രകീർത്തിച്ചു “എല്ലാ ബിഎസ്എഫ് സേനാംഗങ്ങൾക്കും അവരുടെ കുടുംബങ്ങൾക്കും സ്ഥാപക ദിനാശംസകൾ നേരുന്നു. ഇന്ത്യയെ സംരക്ഷിക്കുന്നതിനും നമ്മുടെ രാജ്യത്തെ ഏറ്റവും ഉത്സാഹത്തോടെ സേവിക്കുന്നതിനുമുള്ള മികച്ച ട്രാക്ക് റെക്കോർഡുള്ള ഒരു സേനയാണിത് . പ്രകൃതി ദുരന്തങ്ങൾ പോലുള്ള വെല്ലുവിളി നിറഞ്ഞ സാഹചര്യങ്ങളിൽ ബിഎസ് എഫിന്റെ മഹത്തായ പ്രവർത്തനത്തെയും ഞാൻ അഭിനന്ദിക്കുന്നു.”
യു.എസ്. വിദേശ കാര്യ സെക്രട്ടറിയും പ്രതിരോധ സെക്രട്ടറിയും പ്രധാനമന്ത്രിയെ സന്ദര്‍ശിച്ചു

യു.എസ്. വിദേശ കാര്യ സെക്രട്ടറി ശ്രീ. മൈക്കിള്‍ പോംപിയോയും പ്രതിരോധ സെക്രട്ടറി ശ്രീ. ജെയിംസ് മാറ്റിസും പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. പ്രസിഡന്റ് ട്രംപിന്റെ ആശംസകള്‍ സെക്രട്ടറിമാര്‍ പ്രധാനമന്ത്രിയെ അറിയിച്ചു. പ്രസിഡന്റ് ട്രംപുമായി നടത്തിയിട്ടുള്ള ചര്‍ച്ചകള്‍ അനുസ്മരിച്ച പ്രധാനമന്ത്രി, തന്റെ ആശംസകള്‍ യു.എസ്. പ്രസിഡന്റിനെ അറിയിക്കാന്‍ സെക്രട്ടറിമാരോട് അഭ്യര്‍ഥിച്ചു. നേരത്തേ നടത്തിയ ഫലപ്രദവും സൃഷ്ടിപരവുമായ 2+2 ചര്‍ച്ചയെക്കുറിച്ചു സെക്രട്ടറിമാരോടു പ്രധാനമന്ത്രി സംസാരിച്ചു. ഇരു രാജ്യങ്ങളും തമ്മിലുള്ള പ്രഥമ 2+2 ചര്‍ച്ച സജ്ജീകരിച്ചതിനു യു.എസ്. സെക്രട്ടറിമാരെയും ഇന്ത്യയില്‍ സമാന ചുമതല വഹുക്കുന്നവരെയും വിദേശകാര്യ മന്ത്രിയെയും പ്രതിരോധ മന്ത്രിയെയും അദ്ദേഹം അഭിനന്ദിച്ചു.
വിജയകരമായ പി.എസ്.എല്‍.വി. വിക്ഷേപണത്തിന് പ്രധാനമന്ത്രി ഐ.എസ്.ആര്‍.ഒ. യെ അഭിനന്ദിച്ചു

പി.എസ്.എല്‍.വി. യുടെ വിജയകരമായ വിക്ഷേപണത്തിന് പ്രധാനമന്ത്രി ശ്രീ. നരേന്ദ്ര മോദി ഐ.എസ്.ആര്‍.ഒ. യെ അഭിനന്ദിച്ചു. ‘പി.എസ്.എല്‍.വി. യുടെ മറ്റൊരു വിജയകരമായ വിക്ഷേപണത്തിന് നമ്മുടെ ബഹിരാകാശ ശാസ്ത്രജ്ഞര്‍ക്ക് ഹൃദയംഗമമായ ആഭിനന്ദനങ്ങള്‍. ഇന്ത്യയിലെ പ്രതിഭാശാലികളായ വിദ്യാര്‍ത്ഥികള്‍ നിര്‍മ്മിച്ച കലാംസാറ്റിനെ ഈ വിക്ഷേപണത്തിലൂടെ ഭ്രമണപഥത്തില്‍ എത്തിച്ചു. ഈ വിക്ഷേപണത്തോടെ ഒരു ബഹിരാകാശ റോക്കറ്റിന്റെ നാലാം ഘട്ടത്തെ സൂക്ഷ്മ ഗുരുത്വാകര്‍ഷണ പരീക്ഷണങ്ങള്‍ക്കായുള്ള ഭ്രമണപഥ പ്ലാറ്റ്‌ഫോമായി ഉപയോഗിക്കുന്ന ആദ്യ രാജ്യമായി ഇന്ത്യ മാറിയിരിക്കുകമാണ്,’ പ്രധാനമന്ത്രി പറഞ്ഞു.
പുരുഷന്‍മാരുടെ ജാവലിന്‍ ത്രോ ഫൈനലില്‍ സ്വര്‍ണ്ണം നേടിയ നീരജ് ചോപ്രയെ പ്രധാനമന്ത്രി അഭിനന്ദിച്ചു

ഇന്തോനേഷ്യയിലെ പലംമ്പാംഗ് – ജക്കാര്‍ത്തയില്‍ നടക്കുന്ന 18-ാമത് ഏഷ്യന്‍ ഗെയിംസില്‍ പുരുഷന്‍മാരുടെ ജാവലിന്‍ ത്രോ ഫൈനലില്‍ സ്വര്‍ണ്ണം നേടിയ നീരജ് ചോപ്രയെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. പ്രധാനമന്ത്രി പറഞ്ഞു ‘നീരജ് ചോപ്രയില്‍ നിന്നും എറ്റവും മികച്ച പ്രകടനം പ്രതീക്ഷിക്കാം. പുരുഷന്‍മാരുടെ ജാവലിന്‍ ത്രോ ഫൈനലില്‍ സ്വര്‍ണ്ണം നേടിയതിലൂടെ ഈ യുവാവ് ഇന്ത്യയെ സന്തോഷഭരിതമാക്കിയിരിക്കുന്നു. ഒരു പുതിയ ദേശീയ റെക്കോര്‍ഡ് സ്ഥാപിച്ചതില്‍ ഞങ്ങള്‍ അദ്ദേഹത്തെ അഭിനന്ദിക്കുന്നു.’
1971ല്‍ പൊരുതിയ ധീര യോദ്ധാക്കളെ വിജയ് ദിവസത്തില്‍ പ്രധാനമന്ത്രി അനുസ്മരിച്ചു

1971ല്‍ പൊരുതിയ ധീര യോദ്ധാക്കളെ വിജയ് ദിവസത്തില്‍ പ്രധാനമന്ത്രി ശ്രീ. നരേന്ദ്ര മോദി അനുസ്മരിച്ചു. ‘വിജയ ദിവസമായ ഇന്ന്, 1971ല്‍ പോരാടിയ ധീരരായ ഭടന്‍മാരുടെ അജയ്യമായ ആവേശം നാം അനുസ്മരിക്കുന്നു. അവരുടെ ചാഞ്ചല്യമില്ലാത്ത ധൈര്യവും ദേശസ്‌നേഹവും നമ്മുടെ രാഷ്ട്രത്തിന്റെ സുരക്ഷ ഉറപ്പുവരുത്തി. അവരുടെ സേവനം ഓരോ ഇന്ത്യക്കാരനെയും ആവേശം കൊള്ളിക്കും’, പ്രധാനമന്ത്രി പറഞ്ഞു.